ร้านขายเป็ดห่านพะโล้เก่าแก่ เขาเคลมว่าไม่มีสาขา หาไม่ยากเพราะอยู่ตรงข้ามโรงแรมเพนนินซูลาร์เลย ปากซอย 12 ห้องหัวมุมแรกเป็นศูนย์บัญชาการเป็ด ต้มตุ่น ผัดทอด ไม่ค่อยมีที่นั่ง ถัดมาห้องที่ 4 เป็นตึกแถว มีประมาณ 8 โต๊ะในร้าน 4 โต๊ะหน้าร้าน มีร้านกาแฟเล็กๆ ตั้งอยู่ด้านหน้า

อาหารที่เกือบทุกโต๊ะต้องสั่งทานคือเป็ดพะโล้ ถ้าเลือกทานกับข้าวเปล่า สั่งเป็นเนื้อเป็ดจานเล็ก 50 จานกลาง 100 ใหญ่ 180 บาท ถ้าเป็นห่านรบคาจะสูงขึ้นเป็น 100, 150 และ 200 ตามลำดับไซส์

ก๋วยเตี๋ยวเป็ดชามละ 30 บาท เนื้อล้วน 40 บาท เกาเหลา 40-50 บาท ราคานับว่าไม่แพงมากถ้าเทียบว่าต้องไปกินในเหลาซึ่งแพงกว่านี้เยอะ

ขนาดผมเป็นครไม่ชอบทานเป็ด ยังรู้สึกว่าอร่อยดี พอๆกับเป็ดโต๋ว ต่างตรงที่เป็ดโต๋วนั้นจะหั่นเป็ดซะบางเฉียบเลย

ส่วนเมนูเสริมสำหรับคนเบื่อเป็ด เขายังมี หอยทอดกับออส่วนไว้เสิร์ฟด้วย หน้าตาดูดี รสชาติปานกลาง แต่ทำไมทอดซะอมน้ำมันเยี่ยงนี้ ไช้ชวนชิมไม่ปลื้มเพราะพยายามลดละเลิกของทอดอยู่ แต่ก็อดใจไม่ไหวต้องเอาตัวเข้าแลกเพื่อการรีวิวครั้งนี้

ร้านนี้แม้จะพูดจามะนาวไม่มีน้ำ แต่รสชาตินั้นก็ผ่านนะ ราคาก็ถูก มื้อนี้หมดไป 100 บาทเอง มามะมากินกัน กินกัน